**З А П О В Е Д**

**№ РД – 04-324**

**гр. Русе, 04.10.2023 г.**

На основание чл. 3, ал. 4 от Устройствения правилник на областните дирекции „Земеделие“, чл. 27, ал. 9, във връзка с ал. 8, изречение второ от ЗСПЗЗ, чл. 106, ал. 15, изречение второ от ППЗСПЗЗ, като взех предвид писмо с изх. № 66-2631/27.09.2023 г. на Министъра и земеделието и храните и Протокол № 1/02.05.2023 г. на комисия, назначена със Заповед № РД-440/18.04.2023 г. на Директора на Областна дирекция „Земеделие“ – гр. Русе

**Н А Р Е Ж Д А М:**

**Прекратявам** тръжната процедура по реда на чл. 27, ал. 9, във връзка с ал. 8, изречение второ от ЗСПЗЗ, чл. 105, ал. 2 и ал. 3 и чл. 106, ал. 1 от ППЗСПЗЗ, обявена със Заповед № РД-04-81/13.03.2023 г. на Директора на ОД „Земеделие” – Русе, публикувана във вестник „Утро” бр. 50/14.03.2023 г., за **поземлен имот с идентификатор 70130.43.31**, частна държавна собственост с площ 11 125 кв. м, с начин на трайно ползване: стопански двор – мера, находящ се в землището на с. Стърмен, община Бяла, област Русе с начална тръжна цена 20 604.00 лв. /двадесет хиляди шестстотин и четири лева/, представляващ свободен, годен за земеделско ползване и неподлежащ на възстановяване по §12а от ПЗР на ЗСПЗЗ, поради обстоятелството, че не може да бъде изпълнен регламента на чл. 106, ал. 15 от ППЗСПЗЗ, а именно търгът може да се проведе само когато за всеки обявен имот са подадени повече от едно заявления за участие от лица, собственици на отделни имоти, съседни на имота - обект на търга, допуснати за участие в търг.

За имота, предмет на търга, следва да бъде проведена нова тръжна процедура, като имотът да се включи в общ търг, на който могат да участват всички заинтересовани лица.

Настоящата заповед да се публикува на интернет страницата на ОД „Земеделие“ – Русе и на страницата на Министерство на земеделието и храните, както и да се обяви на информационното табло на ОД „Земеделие“ – гр. Русе.

В 3-дневен срок от издаване на настоящата заповед, да бъдат уведомени по реда на Административнопроцесуалния кодекс лицата, подали заявление за участие в тръжната процедура по реда на чл. 27, ал. 9 от ЗСПЗЗ, обявена със Заповед № РД-04-81/13.03.2023 г. на Директора на ОД „Земеделие” – Русе. След влизане в сила на заповедта, внесените депозити да бъдат възстановени.

На основание чл. 107, ал. 13 от ППЗСПЗЗ, настоящата заповед може да бъде обжалвана по реда на Административнопроцесуалния кодекс пред Административен съд – гр. Русе, в 14-дневен срок от съобщаването й.

**ВЛАДИМИР ТЕДЕСКИ ……….П………….**

*Директор на Областна дирекция „Земеделие” – гр. Русе*